section_heading: Povijest
paragraph_text: Godine 1885. odvojena je Bijeljina od župe Brčko i stvoreni su preduvjeti za izgradnju bijeljinske župne crkve. Bijeljinska župa je najistočnija župa Vrhbosanske nadbiskupije.Katolički tjednik K. Ninić: ''Proslavljena 125. godišnjica župe Bijeljina'', ožujak 2011. (pristupljeno 31. ožujka 2017.) Projektirao ju je ugledni projektan Josip Vancaš 1885. godine, temeljni kamen postavljen 9. kolovoza 1886., a crkva svečano blagoslovljena u lipnju 1887. godine. Vancaš je morao smanjivati projekt za ovu crkvu i izraditi novi, zbog financijskih ograničenja. U novom projektu zvonik je postavljen bočno, vezan za podužu južnu fasadu, a ne uobičajeno. U današnjem obliku dovršen je tek ljeta 1913. godine.KTA (kta): Počela obnova crkve u Bijeljini, 21. studenoga 2016. (pristupljeno 31. ožujka 2017.) Prvi su župnici bili franjevci, a s prijelaza 19. u 20. stoljeće u župi pastoralno djeluju dijecezanski svećenici.